[{"text_idx": "#000002", "text": "Gyda golygfeydd godidog o harbwr bach Porthclais ar arfordir hynod brydferth gorllewin Cymru saif bythynod gwyliau Rhos y Cribed dafliad carreg o Dyddewi. Mae\u2019r ffermdy nodedig, sydd newydd ei adnewyddu, oddi mewn i Barc Cenedlaethol Arfordir Sir Benfro, ac yma gallwch fwynhau gwyliau hunan-ddarpar moethus yn un o ardaloedd prydferthaf penrhyn Tyddewi."}, {"text_idx": "#000003", "text": "Mae bwthyn a ffermdy gwyliau Rhos y Cribed ar gyrion dinas hanesyddol Tyddewi wedi eu nodi o werth hanesyddol rhestredig Gradd ll. Gyda golygfeydd prydferth o harbwr Porthclais i\u2019r De Orllewin ac Eglwys Gadeiriol hynafol Tyddewi i\u2019r Gogledd Ddwyrain, mae ymwelwyr i Rhos y Cribed wrth galon y gorau sydd gan Sir Benfro i\u2019w gynnig."}, {"text_idx": "#000004", "text": "Adeiladwyd y ffermdy hynod yma yn y 18fed ganrif ar ymyl cwm yr afon Alun sy\u2019n llifo i harbwr Porthclais ac mae\u2019r enw Rhos y Cribed yn deillio o\u2019i leoliad hardd. Yn adeilad sylweddol, mae\u2019n bosib mai\u2019r ty\u0302 yma oedd cartref yr harbwr feistr pan oedd harbwr Porthclais yn llawer prysurach nag ydyw heddiw! Mae nifer o esiamplau eraill o ffermdai \u2018bach-a-mawr\u2019 yn ardal Tyddewi, y rhan fwyaf yn dyddio o\u2019r 1860au. Credir mai\u2019r gweision a\u2019r morwynion fyddai\u2019n byw yn y rhan \u2018fach\u2019."}, {"text_idx": "#000006", "text": "Lleoliad gwych, yn swatio ar ben un o gymoedd bach hyfryd Parc Cenedlaethol Arfordir Sir Benfro gyda golygfeydd o Dyddewi ac allan i\u2019r mo\u0302r o harbwr Porthclais.\nYn chwaethus a\u0302 digonedd o le mae\u2019r ffermdy 5 ystafell wely ddwbl wedi ei gynllunio\u2019n gain a\u2019i ddodrefni\u2019n ofalus i fod yn gartre i ffwrdd o gartre yn addas i bob oedran.\nMae\u2019r lolfa llawn steil a\u2019r ystafell fwyta yn rhedeg ar hyd y ty\u0302 gyda golygfeydd dros y cwm tuag at ddinas Tyddewi. Gallwch swatio\u2019n glud ar soffa gyffyrddus wrth y ta\u0302n sto\u0302f pren tra bod yr ardal fwyta agored yn sicrhau nad yw cogydd (neu gogyddion) y ty\u0302 ddim yn cael eu hamddifadu o\u2019r cymdeithasu!\nBydd cogyddion brwdfrydig wrth eu bodd a\u0302\u2019r gegin a\u2019i hadnoddau gwych yng nghalon y ffermdy \u2013 ac mae\u2019n le delfrydol i deulu a ffrindiau ymgynull i sgwrsio am weithgareddau\u2019r dydd.\nMae\u2019r cwtsh teledu yng nghefn y ffermdy yn ystafell lle gall plant o bob oed (ac oedolion) wylio teledu, chwarae gemau cyfrifiadurol neu ddewis o amrywiaeth o gemau, llyfrau a ffilmiau.\nDoes ond rhaid camu allan o ffermdy Rhos y Cribed i grwydro Llwybr Cenedlaethol Arfordir Sir Benfro. Gallwch bysgota crancod o fur porthladd bach Porthclais neu efallai y byddwch yn ddigon anturus i fyned allan i\u2019r mo\u0302r ar gwch neu gaiac. Mae llwybr arfordir Sir Benfro yn gyrchfan delfrydol i gerddwyr, i wylio adar, i fotanegwyr ac i bawb sy\u2019n dwli ar fyd natur."}, {"text_idx": "#000009", "text": "Yn cysgu 10: 5 ystafell wely. Ystafelloedd ymolchi teuluol a 3 ystafell ymolchi en-suite ac ystafell cotiau.\nTy\u0302 Hir, Rhos y Cribed\nSleeps 4: 2 doubles, family bathroom & ground-floor cloakroom. Wheelchair access friendly."}, {"text_idx": "#000010", "text": "Yn cysgu 10: 5 ystafell wely. Ystafelloedd ymolchi teuluol a 3 ystafell ymolchi en-suite ac ystafell cotiau."}, {"text_idx": "#000011", "text": "Ty\u0302 Hir, Rhos y Cribed"}, {"text_idx": "#000012", "text": "Sleeps 4: 2 doubles, family bathroom & ground-floor cloakroom. Wheelchair access friendly."}, {"text_idx": "#000014", "text": "Yn cysgu 6: 2 ystafell ddwbl ac 1 gyda gwely bync. Ystafell ymolchi teuluol ac ystafell gotiau ar y llawr gwaelod."}, {"text_idx": "#000015", "text": "Ty\u0302 Cornel, Rhos y Cribed"}, {"text_idx": "#000016", "text": "Sleeps 6: 3 doubles, 3 ensuites."}, {"text_idx": "#000017", "text": "Ty\u0302 Twt, Rhos y Cribed"}, {"text_idx": "#000018", "text": "Sleeps 2: 1 double, ensuite & cloakroom."}, {"text_idx": "#000019", "text": "* Darparir gobenyddion, duvets, lliain gwely a thywelion ystafell ymolchi. Dydd Gwener i gyrraedd ac ymadael, caniateir 1 ci i bob uned.Pwynt gwefru EV. Sori, dim ysmygu."}]